PIELIKUMS

Apstiprināts ar

Nodrošinājuma valsts aģentūras

25.10.2024. rīkojumu Nr. 1000

**ENERGOPĀRVALDĪBAS POLITIKA**

Nodrošinājuma valsts aģentūras (turpmāk – Aģentūra) neatņemama sastāvdaļa ir energoefektivitāte un energoresursu taupības pasākumi. Aģentūras energopārvaldības politikas stratēģiskais mērķis ir nodrošināt ilgtspējīgu un energoefektīvu Aģentūras attīstību, radot labvēlīgus un drošus darba un dzīves vides apstākļus.

Aģentūra apņemas:

* identificēt un uzskaitīt katra nekustamā īpašuma objekta enerģijas patēriņu;
* veikt nepārtrauktu enerģijas patēriņa izvērtēšanas procesu, lai kontrolētu un efektīvi izmantotu enerģijas resursus;
* reizi pusgadā vai ne retāk kā reizi gadā sagatavot energopārskatus, iekļaujot tajos enerģijas patēriņa optimizēšanas pasākumus;
* ieviest labākos pieejamos tehniskos paņēmienus, veicināt energoefektīvu produktu un pakalpojumu iepirkumus;
* nodrošināt nepārtrauktu uzņēmuma energoefektivitātes uzlabošanu;
* samazināt enerģijas izmaksas;
* ilgtspējīgi un racionāli izmantot visu veidu energo resursus;
* nodrošināt atbilstību normatīvo aktu prasībām un citām ārējām prasībām, kas ir piemērojamas attiecībā uz iestādes enerģijas lietošanas, enerģijas patēriņa un energoefektivitātes jomā.

Lai pastāvīgi pilnveidotu energopārvaldības sistēmu, Aģentūra apņemas:

* veicināt personāla iesaisti, nepieciešamo apmācību un informācijas apmaiņas pasākumus saviem darbiniekiem;
* nodrošināt atbildīgo darbinieku kompetences pilnveidošanu un nepieciešamo resursu piesaisti mērķu sasniegšanai energopārvaldības jomā, veicinot darbinieku izpratni par energoefektivitātes pilnveides iespējām;
* nodrošināt lietotāju izglītošanu, lai katrs apzinātos savu darbību ietekmi uz energoefektivitāti;
* nodrošināt informācijas pieejamību un nepieciešamos resursus, lai sasniegtu izvirzītos mērķus un uzdevumus;
* nodrošināt nepārtrauktus energopārvaldības sistēmas uzlabojumus, lai regulāri noteiktu un pārskatītu enerģētikas mērķus un uzdevumus;
* integrēt energopārvaldības politiku visās iestādes darbības sfērās.

Energopārvaldības politika ir brīvi pieejama un saprotama iestādes nodarbinātajiem, partneriem, klientiem un citām ieinteresētajām personām.